Беседа:Асинхронен двигател

message: Може би статията да е нарушавала авторските права някога, но сега вече в нея са изложени общоизвестни принципи и то по описателен начин. За това премахвам шаблона за нарушаване на авторски права--Zerg 08:36, 12 май 2009 (UTC)
replies: text: Ъ-ъ, сравнение на съдържанието на страницата тогава и сега показва, че текста не се е променил значително. "Общоизвестните принципи" не подлежат на авторско право, но текста, който ги описва - да, така че... --Daggerstab 09:14, 12 май 2009 (UTC)
replies: text: :Не виждам как по друг начин може да се опише работата на един асинхронен двигател. Независимо от източника това се прави по един и същ начин. Може да има малка разлика във словореда но не и в съдържанието. Такова описание съм срещал във много учебници и книги от различни автори. За това считам, че не е необходима препратка към авторски права. --Zerg 11:19, 13 май 2009 (UTC) П.С. Аз не съм автора на първоначалния текст.
thread_title:  Авторски права 

message: : Преместено от Потребител беседа:Петър Петров
Здравейте,
пише Ви Станислав Запрянов, инженер-физик и бивш служител в сервиз за електрически машини. Дълбоко съм наскърбен от упоритата и априорна Ваша недобронамереност, изразяваща се в системното триене на наистина важна препратка в края на темата за асинхронната машина (кой знае защо наречена "Асинхронен двигател"). Това Ваше отношение иде да покаже единствено, че не сте запознат с естеството на това, което триете (в противен случай надали бихте го изтрили) или (в което не ми се иска да вярвам) - некомпетентност в областта на електрическите машини. Препратката говори за себе си достатъчно и едно посещение е достатъчно силен аргумент "ЗА". Разбира се, в качеството ми на специалист в областта на електрическите машини, за мен е крайно унизително да доказвам целесъобразността на действията си пред хора, които подхождат с предубеденост или дори не са се запознали с темата колкото е необходимо като критичен минимум. Но забелязах цитата "Википедия - это страшное место..." и разбрах (като неопитен автор в Уикипедия!), че явно тук подобни неща се считат за нормални, при все че са обидни. 
Лично към Вас подхождам с молба да не триете занапред препратката ми. Освен полезна тя не би могла да бъде друга, в което бихте се убедил още с първото посещение на съответния сайт. Считам, че дългогодишният ми опит в областта също може да бъде само и единствено полезен. Бъдете така добър да ми дадете шанса да го споделя именно чрез Уикипедия. 
С уважение,
С. Запрянов (Потребител:Sasho54)--Предният неподписан коментар е направен от Sasho54 (беседа • приноси) 11:12, 4 юли 2012 (UTC).
replies: text: Здравейте господин Запрянов, радвам се, че започвате обсъждане на спорните промени.  Повечето хора, които необосновано добавят външни препратки изобщо не се интересуват защо те биват премахнати.  Радвам се, че това не е случаят и че имате желание за комуникация.

text: Много бих се радвал да допълните, разширите или дори пренапишете по-добре въпросната статия Асинхронен двигател.  Имайте предвид обаче, че има няколко условия, които трябва да бъдат изпълнение според Уикипедия: информацията трябва да е (1) благонадеждна и да е (2) свободна, т.е. да не е копирана от някой сайт със запазени авторски права.

text: Относно външните препратки може да прочетете изискванията тук: У:ВнП.  Не е приемливо да се слагат обяви за реставрация на двигатели, дори човек да може и да научи нещо за процеса.  Ако имате желание да допринесете за Уикипедия можете да напишете със свои думи (не копиране) в статията това, което смятате за интересно и полезно.  Що се отнася до снимки, те също трябва да бъдат свободни, ако се интересувате ще ви обясня допълнително за тях.

text: --Поздрави, Петър Петров 11:31, 4 юли 2012 (UTC)
replies: text: ::Господин Запрянов, тъй като се обърнахте и съм мен, ще Ви помоля да обърнете и по-специално внимание и на т. 6. от раздел Препратки, които по правило трябва да се избягват в горепосочената връзка. --Peterdx (беседа) 11:40, 4 юли 2012 (UTC)
Здравейте отново,
след  като прочетох внимателно посочените от Вас инструктажни и пояснителни страници, стигам до извода, че препратката ми е:
1) благонадеждна, доколкото е благонадежден професионалният ми опит (ако е необходимо, също мога да се позова на класическа литература по въпроса от автори като инж. Иван Попов, инж. Трайко Атанасов, инж. Никола Белопитов, инж. Панчо Дундаров, инж. Кръстьо Станилов и мн. други, за някои от които съществуват и биографични статии в същата тази Уикипедия. От техните трудове съм се учил;
2) свободна – темата, към която давам препратка не е обвързана с авторски права, което гарантирам – тя е мое дело. Не е копирана, а въпросният форум е свободен, с безплатен хостинг, и в него не фигурират защитени с авторски права трудове;
3) форумът, към тема от който давам препратка, не е комерсиален и темата НЕ представлява реклама или обява на продукт или услуга, които се предлагат срещу заплащане;
4) не представлявам и не притежавам сайта, към който давам препратка;
5) препратката дава възможност на хора, които за първи път или просто отдалече се запознават с електрическите машини, да се приближат максимално (при това с възможност за интерактивност и обмен на опит и знания) както до практическата и експерименталната страна, така и да получат специфична теоретична информация за конкретни серии и отделни машини, която информация поради естеството на Уикипедия не е разумно да се изложи в толкова обща статия, колкото е "Асинхронен двигател";
6) Форумът, към който давам препратка не влиза в конфликт с чиито и да е интереси и не се намира в каквито и да е черни списъци със спам на Уикипедия. На страниците му също не фигурират адреси от черния списък – това го проверих;
7) Съдържанието на темата, към която давам препратка, е максимално достъпно и четивно, а също и много поучително за млади хора, за начинаещи в областта, а също и за напреднали – самата тема е добре структурирана и обширна;
8) За да мога да пиша в статиите за електрически машини в българската Уикипедия, тази препратка е необходимо да фигурира отдолу, защото на много места в текста би било важно да се позова на нея и да я посоча като полезно допълнително четиво и като источник на информация от първа ръка.
На основание всички изброени причини считам, че публикуването на препратката не влиза в конфликт с който и да е от законите на Уикипедия и поради това, ако отново я изтриете, Ви моля да посочите КОНКРЕТНАТА причина или мотив за това действие. 
Наистина съжалявам, че се наложи да Ви обяснявам всичко това. Още веднъж Ви моля да прегледате темата, към която съм дал препратка, ако е необходимо, за да се уверите в правдивостта на думите ми, както и във важността и свободността на информацията в нея. Уверявам Ви, че не е необходимо да сте специалист, за да разберете за какво иде реч – написано е на максимално общоприет, книжовен, достъпен и универсален български език без излишна терминология и специфика.
Що се отнася до следното ваше твърдение: "Не е приемливо да се слагат обяви за реставрация на двигатели, дори човек да може и да научи нещо за процеса", ще подчертая - НЕ СТАВА ДУМА ЗА ОБЯВА, а за безпристрастно излагане на реставрационния процес, каквото по същество, представлява и другата налична препратка в края на темата - към галерията на сервиз "Елин Иванов" в гр. Пловдив (и която Вие явно считате за необходима, въпреки че именно тя е резултат от комерсиална дейност). 
С уважение,
С. Запрянов--Предният неподписан коментар е направен от Sasho54 (беседа • приноси) 11:07, 5 юли 2012 (UTC).

text: Що за некомерсиален сайт е този, който изкарва 7 реклами при зареждане на дадена страница, или този който включва раздели, като „Купувам малък трифазен двигател“, „Продавам трансформатори и електромотори“ или „Продавам електродвигател“. Що за свободен сайт е този, който изисква регистрация, и що за благонадежден източник може да е един дискусионен форум!? Съгласен съм, че в посечения форум може да има много полезна информация, но в google изкачат над 200 000 резултата за "Асинхронен двигател" и над 2 000, ако добавим "форум" или "forum". Уикипедия не е склад за препратки, не очаквате да бъдат поместини няколко стотин препратки към подобни форуми и това само в 1 статия, нали? --Termininja  14:45, 5 юли 2012 (UTC)

text: Господин Запрянов, напълно съм уверен във вашата добронамереност и желание да напишете нещо полезно в Уикипедия.  Това е много ценно и моля ви, не се отказвайте да го направите.  Аз също нямам никакви лоши чувства към вас.  Тези неща са основни в Уикипедия, иначе няма как редакторите да си сътрудничат.  Отговарям ви на аргументите по точки, както вашите:

text: 1) 8) Един форум не смята за благонадежден източник на информация за енциклопедия, независимо дали съдържанието му е вярно или не.  Официален сайт на университет, БАН, научни институции, дори незадължително на български – да.  За другата препратка сте прав, че тя също следва да бъде премахната.

text: 2) Моля дайте връзка към лиценза, под който е публикувана информацията във форума, за да се провери дали е свободен лиценз.  Ако е така, то информацията може да бъде копирана 1:1 в Уикипедия.  Другият вариант е ако вие сте авторът и желаете да предоставите информацията под свободен лиценз за ползване (авторските ви права върху материала не се променят), моля укажете това във форума изрично, например публикувайте там „Аз, авторът, отдавам тази и тази информация под лиценз Криейтив Комънс Признание - Споделяне на споделеното, 3.0 (CC-BY-SA 3.0) и Лиценза за свободна документация на GNU (GFDL).“

text: 3) 4) Въпреки, че сайтът е некомерсиален и не е ваш, той не отговаря на изискванията на енциклопедията, за да бъде цитиран в нея.

text: 5) Уикипедия не е справочник, затова хората, които искат да се запознаят с информация извън енциклопедията ще трябва да я потърсят извън енциклопедията.  Отделно, това не е хартиена енциклопедия, така че не е ограничена по обем – тук може и следва да се опише специфична теоретична информация и отделни видове машини.  Вашите приноси от днес в статията са похвални.

text: 6) Няма нужда да проверявате черните списъци на Уикипедия, това се извършва автоматично от софтуера при публикуване.

text: 7) Моля ви, напишете тази лесно достъпна и увлекателна, добре структурирана информация в Уикипедия.  Това е целият смисъл на енциклопедията.

text: Отделно: всеки редактор в проекта е доброволец като вас.  Тук няма началници или длъжностни лица.  Има вежливи хора, има и недотам вежливи.  Моля не се поддавайте на лоши моментни чувства и редактирайте смело.

text: --Поздрави, Петър Петров 17:15, 5 юли 2012 (UTC)
Е, в такъв случай явно ще е най-добре да създам отделна страница "Из теорията и практиката на електрическите машини", където ще изложа същата информация. Ще ми отнеме, обаче, доста време да се запозная с бюрократичните изисквания около верифицирането на факта, че аз съм автор и желая да споделя. Да Ви призная, направо ми прилошава от всички тези права и юридически недомислици.
А след като последвам този съвет:  "Другият вариант е ако вие сте авторът и желаете да предоставите информацията под свободен лиценз за ползване (авторските ви права върху материала не се променят), моля укажете това във форума изрично, например публикувайте там „Аз, авторът, отдавам тази и тази информация под лиценз Криейтив Комънс Признание - Споделяне на споделеното, 3.0 (CC-BY-SA 3.0) и Лиценза за свободна документация на GNU (GFDL).“", мога ли отново да дам препратка нататък?
Поздрави,
С. Запрянов
--Предният неподписан коментар е направен от Sasho54 (беседа • приноси) 11:52, 6 юли 2012 (проверка).

text: Здравейте, накратко в Уикипедия може да се публикува само нещо което вече е публикувано другаде и да се цитира източника. Авторските права трябва да се спазват защото такива са законите. Дали ги харесваме или не е повод за друга тема. Напълно съм съгласен, че правилния термин в техническата литература е Асинхронна машина, но не знам къде съм си прибрал учебниците по електрозадвижвания за да ги цитирам. --Сале (беседа) 10:06, 6 юли 2012 (UTC)
thread_title:  Външни препратки 

message: От къде идва информацията? Tehribo (беседа) 20:45, 4 януари 2020 (UTC)
thread_title:  Челната петорка